Държавен вестник, бр. 32, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  32
„Приложение № 2 
към чл. 2, ал. 2
МЕТОДИ ЗА ИЗМЕРВАНЕ НА ИЗЛЪЧ­
ВАН ВЪВ ВЪЗДУХА ШУМ ОТ МАШИНИ 
И СЪ­ОРЪЖЕНИЯ, КОИТО РАБОТЯТ НА 
ОТКРИТО
ВЪВЕДЕНИЕ
Настоящото приложение съдържа методите 
за измерване на излъчвания във въздуха шум, 
които трябва да се използват за определяне 
на нивата на звуковата мощност на машините 
и съоръженията по чл. 2, ал. 1, с оглед на 
процедурите за оценяване на съответствието, 
предвидени в наредбата.
В част А от настоящото приложение се 
определят основният стандарт за излъчвания 
във въздуха шум и общите допълнения към 
основния стандарт за излъчвания във въздуха 
шум за измерване на нивото на звуковото 
налягане върху повърхнина за измерване, об­
виваща източника на шум, и за изчисляване 
на нивото на звуковата мощност, създадено 
от този източник.
В част Б от настоящото приложение се оп­
ределят правилата за измерване на излъчвания 
във въздуха шум, специфичен за машината 
или съоръжението, който е представен или 
като позоваване на конкретен стандарт, или 
като описание на приложимите условия на 
изпитване и експлоатация, включително:
а) средата на измерване;
б) стойността на корекцията за околната 
среда (K2A);
в) формата и размерите на повърхнината 
за измерване;
г) броя и разположението на използваните 
микрофони;
д) изискванията, свързани с монтажа и ин­
сталирането на машината или съоръжението;
е) метода за изчисляване на нивата на 
резултантната звукова мощност, в случай че 
трябва да се правят няколко изпитвания при 
различни условия на работа.
При изпитване на специфични типове 
машини и съоръжения производителите 
или техните упълномощени представители 
използват основния стандарт за излъчвания 
шум и общите допълнения към част А от 
настоящото приложение, както и специфич­
ните за машината или съоръжението правила 
за измерване на шума, определен в част Б. 
Правилата за измерване на шума в част Б 
са предназначени да допълнят специфика­
циите, определени в част А, като се вземат 
предвид характеристиките на различните 
категории машини или съоръжения. Когато 
в правилата за измерване на шума в част Б 
се предвижда възможност за избор между 
различни алтернативни технически решения, 
производителите или техните упълномощени 
представители използват тези, които са в съ­
ответствие със спецификациите, определени 
в част А. В случай на противоречие между 
част А и част Б разпоредбите на част Б имат 
предимство.
Когато правилата за измерване на шума, 
определени в част Б или в стандартите, по­
сочени в част Б, не са приложими за някои 
модели машини или съоръжения в рамките 
на категорията машина или съоръжение, 
производителите или техните упълномоще­
ни представители определят гарантираното 
ниво на звуковата мощност в съответствие 
с основния стандарт за излъчвания шум и 
приложимите допълнения, посочени в част А.
За машините и съоръженията, изброени 
в чл. 6, когато използването на методите за 
измерване на шума, определени в настоящото 
приложение, или тези, определени във версията 
на приложение № 2, която е била приложима 
преди 22 май 2025 г., би довело до две различ­
ни ситуации на съответствие на продукта, т.е. 
гарантираното ниво на звуковата мощност на 
машините или съоръженията, изчислено по 
единия метод, превишава съответното допус­
тимо ниво на звуковата мощност в чл. 6, но 
не и при използването на другия метод, в тези 
случаи производителите или техните упълно­
мощени представители определят измереното 
ниво на звуковата мощност и гарантираното 
ниво на звуковата мощност в съответствие с 
методите, определени във версията на при­
ложение № 2, която е била приложима преди 
22 май 2025 г., до изменението на допустимите 
нива на звуковата мощност в чл. 6. В този 
случай нотифицираните органи и органите 
за надзор на пазара използват също метода, 
определен във версията на приложение № 2, 
която е била приложима преди 22 май 2025 г., 
за извършване на измерванията на шума, ко­
гато това се изисква в приложимата процедура 
за оценяване на съответствието.
ЧАСТ А
ОСНОВЕН СТАНДАРТ ЗА ИЗЛЪЧВАНИЯ 
ШУМ
Производителите или техните упълно­
мощени представители използват основния 
стандарт за излъчвания шум БДС EN ISO 
3744:2010 за определяне на нивото на звуко­
вата мощност LWA при спазване на общите 
допълнения, определени в настоящата част А. 
Производителите или техните упълномощени 
представители прилагат всички клаузи в БДС 
EN ISO 3744:2010, освен ако не е посочено 
друго в настоящата част А или в приложимите 
правила за измерване на шума, определени в 
част Б от настоящото приложение.
1. Работа на изпитвания източник на шум 
по време на изпитването
1.1. Честота на въртене на вентилатора
Всички вентилатори, монтирани на дви­
гателя на машината или съоръжението или 
на неговата хидравлична система, трябва да